אהרן אלמוג

אהרֹן אלמוג (14 בספטמבר 1931 – 8 במאי 2021) היה משורר, מספר, מחזאי, סופר ומורה ישראלי.

ביוגרפיה
נולד בג' בתשרי תרצ"ב בתל אביב, למשפחה שהיא דור שלישי בארץ. אביו היה חזן, והוא גדל בהשפעת לשון פיוטים וסליחות. סבו, רבי חיים מבורת, עלה מיהדות תימן בשנת 1889 והיה ממייסדי כרם התימנים בתל אביב. למד בבית הספר היסודי הדתי בנווה צדק ובבית הספר החקלאי במקווה ישראל, שם חווה את נפילת שבעת הנוטרים סמוך ליאזור, חוויה מעצבת שעסק בה בשיריו. באחדים משיריו עסק  בשינוי שמו  ממבורת לאלמוג ומשמעויותיו.
אלמוג שירת בצה"ל והשתתף במלחמת העצמאות, ואת חוויותיו מהמלחמה תיאר ברומנים, שכתב. הוא נמנה עם מייסדי קיבוץ גזר שבשפלה, ולימים, הקדיש לעלייה לגזר סיפורים ושירים. 

אלמוג עסק שנים רבות בהוראה ובניהול בתי ספר, ושיריו נלמדים בבתי הספר בישראל.

היה נשוי לסופרת רות אלמוג, ולזוג שתי בנות, המוזיקאית שירה אלמוג והמתרגמת אליענה אלמוג.

אלמוג נפטר ב-8 במאי 2021 בגיל 89.

משורר, מספר ומחזאי
אלמוג החל לפרסם את שיריו לאחר מלחמת העצמאות, ובשנת 1956 יצא ספר שיריו הראשון "אביב עצבת ביהודה", הספר מכיל שירי מחאה חברתית מעמדית, בשפה הנשענת על המקורות. 

בשנת 1962 יצא לאור מחזהו הראשון "תיקון חצות", 

בשנת 1964 פרסם את סיפורו הראשון "הימים הראשונים".

עם מותו, ספד לו צביקה ניר, יו"ר אגודת הסופרים העבריים, שאלמוג הקדים אחרים בהשמעת קולם של יוצאי עדות המזרח ובעיקר של בני עדתו, תימן, וששירתו הייתה בהירה, אנושית, נוגעת ללב, מלאת הומור ואירוניה, ובעלת ביטויים מן המקורות ועד לסלנג העברי החדש.

פרסים והוקרה 
 1982 - פרס ברנר
 1989 - פרס היצירה לסופרים ומשוררים ע"ש לוי אשכול
 1999 - פרס ביאליק

מספריו 
אביב עצבת ביהודה, שירים, ציורים משה ברנשטיין, מרחביה, 1956
הימים הראשונים, סיפור אהבה, תרמיל, משרד הביטחון, 1968
כלב שחור, ועוד סיפורים, משרד הביטחון, תל אביב, 1974
הצדעה לישראל: הילטון ירושלים, שירים, 1979
שבוע בתש"ח, רומן, תרמיל, משרד הביטחון, 1980
למנצח על מות שחקן כדורגל, שירים, הקיבוץ המאוחד, 1981
תיקון חצות, מחזה בשתי מערכות, טברסקי, תל אביב, 1982
רקויאם לזונה, שירים, הקיבוץ המאוחד, תל אביב, 1983
רחוב הרצל, שירים, עם עובד 1987
שירה גלויה, תל אביב, 1989
הלילה שבו מתה הציונות, זמורה ביתן, 1990
אל תצחיקו את סבתא, סיפורים, זמורה ביתן, 1994
אם תראו סוכה עפה, מבחר שירים, הקיבוץ המאוחד, 2004
על הימים שנחשבתי לילד מופרע

קישורים חיצוניים

 
 
 
 
 
 
 
 
 
 הילה אהרון בריק, החלוציות הנשכחת של אהרון אלמוג, באתר הבמה, 31 בדצמבר 2012

עם מותו 
 
 
 
 
 
 
 
 
 
 
 
  השיר של אהרון אלמוג על שתיקת התימנים מפי קובי מידן, בערוץ כאן 11, 14 במאי 2021 (התחלה 50:00)
 
 
 עינה ארדל, בדיחות־דעת, מלנכוליה ועוד דבר־מה בשיר "לסי שובי הביתה" מאת אהרן אלמוג, המוסך - מוסף לספרות, 07.07.2021

הערות שוליים

מחזאים ישראלים
משוררים ישראלים
משוררים כותבי עברית
סופרים כותבי עברית
זוכי פרס ביאליק לספרות יפה
זוכי פרס ברנר
בוגרי בית הספר החקלאי מקוה ישראל
זוכי פרס אריק איינשטיין: תיאטרון
אנשי היישוב ילידי הארץ
אישים הקבורים בבית הקברות ירקון
ישראלים שנולדו ב-1931
ישראלים שנפטרו ב-2021